தமிழில் அறிவியல், கல்வி, தொழில்நுடபம் தொடர்பான தகவல்கள் அரிதாகவே கிடைக்கின்றன. அவற்றை தொகுப்பதற்கு த.வி இயன்றவரை உதவவேண்டும். அதுவே எனது அடிப்படை நிலைப்பாடு. அந்நோக்கில் குறைந்த பட்சம் சிறு வணிக பயறிசி நிலையங்களை பட்டியலப்படுதலை நான் வரவேற்கவே செய்வேன். எல்லா திரைப்படங்களையும் பட்டியடும் த.வி. இதில் தயக்கம் காட்டுவது எந்த அடிப்படையில் என்பதை விளக்கினால் நன்றாக இருக்கும். சிறு பயிற்சி நிலையங்களைப் பற்றி அவர்களைத் தவிர வேறு யார் ஆராய்ச்சி செய்து தகவல் தருவார்கள் என்பதை தெரிவித்தாலும் நன்று. தமிழ் நாட்டில் இருந்தாலும் அவர்கள் தகவல்களை முன்னர் குறிப்பட்ட மாதிரி தகவல் நோக்கில், விளம்பரத்தன்மை அற்று, விக்கி நடைக்கு ஏற்ப சேர்த்தால் ஏற்று கொள்வதில் தவறு என்ன?
--Natkeeran 15:30, 3 செப்டெம்பர் 2007 (UTC)  
நற்கீரன் உங்கள் அக்கறை வரவேற்கப்பட வேண்டியது. ஆனால் தமிழ் விக்கிபீடியா ஒரு கலைக்களஞ்சியம். ஒரு கலைக்களஞ்சியத்தில் கட்டுரை இருப்பதற்கான தகுதியற்ற எவற்றையும் இங்கு சேர்ப்பது பொருத்தமல்ல. சிறுபயிற்சி நிறுவனங்களைப் பற்றி அவர்கள் வலைப்பதிவு செய்வார்கள். அத்தகைய ஊடகங்கள் தாராளமாகவே உள்ளன. எல்லாவற்றையும் விக்கிபீடியாவில் சேர்க்க வேண்டுமென்று நினைப்பது பொருத்தமல்ல. --கோபி 15:38, 3 செப்டெம்பர் 2007 (UTC)  
:: தகுதி என்று எதைக் குறிப்பிடுகின்றீர்கள்? அளவையா? இந்தக் குறிப்பிட்ட பயிற்சி நிலையத்தில் சேவை மனப்பான்மையும் ஒருங்கே இருப்பது போன்றே தோன்றுகின்றது. என்னால் உறுதி செய்ய முடியாது. ஆனால் முதலில் நல்நம்பிக்கை என்ற அடிப்படையில் சொல்கிறேன். இருப்பினும் வேறு களங்களில் இதே அளவு கோலை நாம் பாவிக்க முடியுமா, என்றால் உங்களில் நிலைப்பாடு சரியாக இருக்கலாம். எடுத்துக்காட்டாக ஒரு சிறு மருந்து நிலையம் வந்து தங்களைப் பற்றி தகவல்களை தன்னிக் கட்டுரையாக இடுதல் விரும்பப்படமாட்டாது. இவற்றுக்கான எல்லைகள் கடினமாகவே இருக்கும். ஆனால் ஒரு பொதுநிலைப்பாடோ பரிதுரையோ இப்பொழுது அவசியம் இல்லை. ஏன் என்றால் இணையத் தமிழ்ச் சூழல் அதற்கு தேவையை ஏற்படுத்தவில்லை என்றே சொல்வேன். --Natkeeran 15:49, 3 செப்டெம்பர் 2007 (UTC)  
நற்கீரன், இத்தகைய நிறுவனங்கள் சந்திக்குச் சந்தி வீதிக்கு வீதி உள்ளன. இவற்றினது இலக்கே ஏழை மாணவர்கள்தான். பணம் படைத்த, சொந்தமாகக் கணினியுள்ளவர்கள் பலர் சிறுமுதலாளிகளாக்னார்கள். எவ்வாறு என்றால் இலங்கைத் தமிழ்ச் சூழலில் சாதாரண நடுத்தரக் குடும்பங்களும் கூட கணினி வாங்கும் வசதியுடையன அல்ல. ஆனால் கற்பதற்கான ஆர்வம் மிக்கவர்கள். இத்தகைய ஆர்வமுள்ள மாணவர்களால் சில ஆயிரங்களைச் செலவழிக்க முடியும்.  
ஓரளவு கணினி அறிவுள்ள ஆசிரியர்கள், ஏற்கனவே கணினிப் பயிற்சி முடித்த இளைஞர்கள் இந்த ஆர்வத்தைப் பணமாக்குகிறார்கள். எவ்வாறு என்றால் நான்கு ஐந்து கணினிகளை வாங்கிக் கொள்வார்கள். வசதியுள்ளவர்கள் பத்து இருபதும் வாங்குவதுண்டு. பின்னர் சிறந்த சான்றிதழ்கள் வழங்குவதாக விளம்பரம் செய்து மாணவர்களைத் திரட்டுவார்கள். ஒவ்வொரு கற்கை நெறிக்கும் சில ஆயிரங்கள் பணம் பெற்றுக் கொள்வார்கள். Ms Word, Excel, Photoshop போன்றவற்றைக் கற்பித்துச் சான்றிதழ்கள் வழங்குவார்கள். இந்தச் சான்றிதழ்களைக் கொண்டு யாரும் type setting தவிர வேறு வேலை எடுக்க முடியாது. அத்துடன் கற்பித்தலும் தரமானதாக அமையும் என்றில்லை.  
இத்தகைய நிறுவனங்களை எந்தச் சமூகப் பயனுமற்ற நிறுவனங்கள் என்று நான் கூற மாட்டேன். ஏனென்றால் இத்தகைய நிறுவனங்களின் இருவாக்கத்தால்தான் கணினி வாங்கச் சந்தர்ப்பமேயற்ற பெருமளவானோர் அவற்றில் பரிச்சயமாகக் கூடியதாக உள்ளது. அந்த வகையில் சமூகம் கணினித் தொழில்நுட்பத்தில் சிறிதளவேனும் உள்வாங்கப்படுகிறது. ஆனால் தனித்தனியே இவற்றுக்கு எந்தச் சமூக மதிப்பும் இல்லை.  
இதற்குமேலும் நான் இங்கு நேரம் வீணாக்கி விளக்கிக் கொண்டிருக்க வேண்டும் என்று எதிர்பார்க்கிறீர்களா? கோபி 16:09, 3 செப்டெம்பர் 2007 (UTC)  
:: அங்கிருக்கும் நிலையை வெளியில் இருந்து உணர்ந்து கொள்வது கடினம். எல்லா இடங்களிலும் சுரண்டுபவர்கள் இருக்கின்றார்கள். அதேவேளை உண்மையான சேவை மனப்பான்மையுடன் உதபுவர்களும் இருக்கின்றார்கள். இது எப்படிப்பட்ட என்பதை என்னால் உணர முடியாது என்பது உண்மையே. ஆனால் **முதலில் நல்நம்பிக்கை** என்ற அடிப்படையில் எனக்கும் நம்பிக்கை இருக்கின்றது. இருப்பினும் நீங்கள் குறிப்பிடும் சமூக சுரண்டல் சூழல், இந்த விடயத்தில் அதை கோள்விக்குட்படித்தியிருக்கின்றது. எனவே, நீக்குவதென்றால் நீக்குங்கள், இருப்பினும் இந்த உரையாடல் பகுதியை எங்கேயாவது ஒரு கொள்கை அலசல் பகுதியில் சேர்த்து விடுங்கள். நன்றி. --Natkeeran 16:19, 3 செப்டெம்பர் 2007 (UTC)  
நற்கீரன், இந்தச் சூழலை ஒரேயடியாக சமூகச் சுரண்டல் என்று சொல்ல மாட்டேன். (சில சுரண்டவும் செய்கின்றன) எனக்கு முதன்முதலில் கணினி அறிமுகம் கிடைத்தது கூட இத்தகைய ஒரு நிறுவனத்தில்தான். இத்தகைய நிறுவனங்களால் ஒட்டுமொத்த அளவில் சமூகத்துக்குப் பயன்தான். ஆனால் தனித்தனியாக இவற்றுக்கு எந்த முக்கியத்துவமும் இல்லை. இதன் கட்டுரைப் பக்கத்தை நீக்குகிறேன். ஆனால் இந்தப் பேச்சுப்பக்கம் நிச்சயம் பேணப்படல் வேண்டும். இந்த நிறுவனம் குறிப்பிடத்தக்க ஒன்றென்பதற்கான ஆதாரங்கள் கிடைத்தால் கட்டுரையை மீள்விப்பதில் எனக்கு ஆட்சேபணையில்லை. நன்றி. கோபி 16:30, 3 செப்டெம்பர் 2007 (UTC)  
</div>
<div>
அன்பர்கள் அனைவருக்கும் இனிய வணக்கம். எனது பெயர் ச.இலங்கேஸ்வரன். எனது கணினி நிறுவனம் 2009 மார்கழி மாதத்துடன் மூடப்பட்டு விட்டது. நான் பிறந்து வளர்ந்த கிராமத்தில் உள்ள என சமுதாயத்தவர்கள் கணினி அறிவுடன் வளர வேண்டும் என்ற பொது நல நோக்கில் தான் அப்பணியை ஆரம்பித்தேன். ஆனால் இன்றைய சமுதாயம் பணமுள்ள ஆடம்பரத்தை விரும்பும் சமுதாயமாகவே உள்ளது. பெரும் வணிக நிறுவனங்களுக்கு மத்தியிலும் அரசசார்பற்ற நிறுவனங்களுக்கு மத்தியிலும் என்னால் போட்டியிட முடியவில்லை. விக்கி நிறுவனர் எவ்வாறு தனது இணைய தளத்தை ஆரம்பித்து இன்று கஸ்ரப்படுகின்றாரோ. அது போலவே என் நிலையும் ஆகிவிட்டது. போய்வருகின்றேன் வவுனியாவை விட்டு.